Gimė 1938 m. rugsėjo 29 d. Naujasodžio kaime (Radviliškio r.). 1957 m. baigė Uinsko vidurinę mokyklą (Rusijoje). 1962 m. baigė Kauno medicinos institutą, įgijo provizorės specialybę.
1962 m. – Vilniaus miesto antrosios vaistinės darbuotoja, 1963–1966 m. – Lietuvos MA Botanikos instituto aspirantė. 1966–1969 m. – Sporinių augalų sektoriaus jaunesnioji mokslinė bendradarbė, 1969–1972 m. – Augalų mutagenezės laboratorijos jaunesnioji mokslinė bendradarbė, 1972–1975 m. – vyresnioji mokslinė bendradarbė, 1975–1983 m. – Mikroorganizmų genetikos laboratorijos vyresnioji mokslinė bendradarbė, 1983–1992 m. – Fitovirusų laboratorijos vyresnioji mokslo darbuotoja.
1967 m. Vilniaus universitete apgynė mokslų kandidatės disertaciją „Mielių alkoholdehidrogenazės konformacinių pakitimų poliarografija“1. 1968 m. suteiktas biologijos mokslų kandidatės laipsnis. [1993/1994 m.] nostrifikuota daktare.
Dirbo mikroorganizmų genetikos ir augalų virusų tyrimo srityje. Išspausdino per 40 mokslinių straipsnių.
Dalyvavo mokslinėse konferencijose buvusioje SSRS.
1975 m. suteiktas biochemijos specialybės vyresniosios mokslinės bendradarbės mokslinis vardas.
Buvo Lietuvos genetikų ir selekcininkų, Lietuvos biochemikų draugijų narė.
Nuorodos
1 Бистрицкайте Г. Полярография конформационных изменений алкогольдегидрогеназы дрожжей: Автореферат дис. на соискание учен. степени канд. биол. наук. – Вильнюс, 1966. – 23 с..